Source: https://tampere.cloudnc.fi/fi-FI/Toimielimet/Yhdyskuntalautakunta/Kokous_30102018/Poikkeamishakemus_tontille_Heikkilankatu(64370)
Timestamp: 2020-07-02 06:35:16+00:00
Document Index: 4857504

Matched Legal Cases: ['§ 239', '§ 1', 'kko ', 'kko ', '§ 49', '§ 227', '§ 228', '§ 230', '§ 231', '§ 232', '§ 233', '§ 234', '§ 235', '§ 236', '§ 237', '§ 238', '§ 240', '§ 241', '§ 242']

Poikkeamishakemus tontille Heikkilänkatu 14, Pappila, liikerakennuksen rakentaminen | Tampere esityslistat ja pöytäkirjat
Poikkeamishakemus tontille Heikkilänkatu 14, Pappila, liikerakennuksen rakentaminen
Yhdyskuntalautakunta, kokous 30.10.2018
§ 239 Poikkeamishakemus tontille Heikkilänkatu 14, Pappila, liikerakennuksen rakentaminen
TRE:5390/10.03.01/2018
Tontille rakennetaan liikerakennus, joka ylittää osin asemakaavassa osoitetun rakennusalan sekä kerrosluvun. Autopaikkoja rakennetaan alueelle, jolla oleva puusto on säilytettävä siten, että sallitaan vain maiseman hoidon kannalta tarpeelliset toimenpiteet.
”Rakennetaan Lidl myymälä. Kiinteistöltä kaadetaan puita ja pintamaita poistetaan, kiinteistöllä suoritetaan täyttöjä tontin tasaamiseksi.
Poikkeus: Rakennusalan rajan ylitys
Perustelu: Rakennuksen tarkoituksenmukainen sijoittaminen tontille.
Poikkeus: Suurimman sallitun kerrosluvun ylitys
Poikkeus: Suojelualueella (s-18) olevan puuston osittainen kaataminen
Perustelu: Liito-oravaselvityksen mukaan ei haittaa liito-oravan elinympäristölle, tontin tarkoituksenmukainen rakentaminen.
Lidl myymälän sijoittaminen tontille ei ole mahdollista asemakaavan mukaan, koska rakennus ei mahdu kaavan rakennusalalle ja sijoittuisi siten osittain suojelualueelle. Rakennus on sijoitettu mahdollisimman kauas liito-oravan elinympäristöstä, jotta rakentamisesta olisi mahdollisimman vähän haittaa liito-oravalle.
Tonttiliittymä on sijoitettu kaavan suojelualueen kohdalle, koska liito-oravaselvityksen mukainen liito-oravan kulkureitti ja elinympäristö estävät muun sijoituksen. Liittymän sijaintikorosta johtuen rakennus on sijoitettu mahdollisimman kauas liittymästä, jotta tontin pinnantasaukset ja pysäköintijärjestelyt saadaan hoidettua asianmukaisesti. Kevyen liikenteen ratkaisuissa on minimoitu risteäminen autoliikenteen kanssa.”
Naapurit on kuultu kaupungin toimesta. Yhdellä naapurilla oli huomautettavaa hankkeesta.
Naapurin muistutus on kokonaisuudessaan liiteaineistossa. Muistutuksessa todettiin mm., että tontilla on tavattu ruokailevia lepakoita, alueella elää ruskosammakoita ja, että Tampereen kaupungin 2016 teettämässä selvityksessä tontti on todettu osaksi liito-oravan esiintymisaluetta, johon kuuluvalla elinpiirillä on havaittu liito-oravan pesä. Muistutuksessa edellytetään, että selvitykset kaikkien rauhoitettujen ja EU:n luontodirektiivin liitteen IV lajien osalta tulee tehdä ennen rakennusluvan antamista. Lisäksi otetaan kantaa puiden kaatoon alueella, jossa asemakaavan mukaan puusto on säilytettävä siten, että sallitaan vain maiseman hoidon kannalta tarpeelliset toimenpiteet. Liikenteen osalta muistutuksessa otetaan kantaa ajoneuvomäärien lisääntymisen vaikutuksista Luhtaankadun risteyksen toimintaan ja pyöräilyreitteihin sekä autoilun sekä kevyenliikenteen lisääntymiseen Eetunkadulla ja Pienkodinkadulla. Asuinympäristöön liittyen todetaan, että rakentaminen muuttaa oleellisesti pientalovaltaisen ympäristön ilmettä ja nykyinen kauppatoiminta sekä asiakas- ja huoltoliikenne tapahtuvat lähtökohtaisesti kaikkina vuodenpäivinä ympäri vuorokauden. Rakentaminen tulee sijoittaa tontin itäreunalle, tontin länsireuna tulee jättää mahdollisimman luonnontilaiseksi. Tulee tutkia asemakaavan ajanmukaisuus.
Hakija on teettänyt luontoselvitykseen täydennyksen jossa todetaan mm.:
”Liito-oravalle elinympäristöksi soveltuvalle alueelle ja kulkureitille sijoittuu useita suurikokoisia puita. Puista ei havaittu kolopuita, risupesiä tai pönttöjä, eikä sieltä vuonna 2018 havaittu merkkejä lajin esiintymisestä. Alueella ei arvioida olevan liito-oravan käytössä olevia pesäpuita. Näin ollen suunnitelman mukaisten toimien toteuttamiselle ei arvioida olevan luonnonsuojelulain mukaista estettä.
Alue soveltuu lepakoiden ruokailualueeksi, mutta sen merkitystä lepakoiden ruokailualueena ei voida elinympäristötarkastelun perusteella tarkasti määrittää. Tärkeät ruokailualueet (II-luokan lepakkoalueet) on EUROBATS sopimuksen mukaan ovat maankäytössä huomioitavia, mutta eivät ole luonnonsuojelulailla suojeltuja. Alueelta ei havaittu luonnonsuojelulailla suojeltavia, lepakoiden lisääntymis- ja levähdyspaikoiksi soveltuvia kohteita, joten suunnitelman mukaisten toimien toteuttamiselle ei arvioida olevan lain mukaista estettä.
Alueelle ei sijoitu viitasammakolle erityisen soveltuvaa elin- tai lisääntymisympäristöä. Elinympäristötarkastelun perusteella viitasammakon esiintyminen alueella arvioidaan epätodennäköiseksi eikä näin ollen suunnitelman mukaisten toimien toteuttamiselle arvioida olevan luonnonsuojelulain mukaista estettä.”
Pirkanmaan ELY-keskukselta on saatu luontoselvityksen täydennyksestä kommentti, jossa todetaan, että selvitys on riittävä, eikä tarkempien selvitysten tekeminen ole tarpeen.
Alueelle, jolla puusto on säilytettävä siten, että sallitaan vain maiseman hoidon kannalta tarpeelliset toimenpiteet, jää riittävästi puustoa liito-oravalle. Poikkeamislupapäätöksen ehdoksi tulee mm., että säilytettäväksi puustoksi asemapiirrokseen merkitty alue aidataan kokonaisuudessaan työmaa-alueen ulkopuolelle koko rakennustyön ajaksi, mikä mahdollistaa puuston mahdollisimman hyvän säilymisen.
Hankkeesta on laadittu liikenteen toimivuustarkastelu, jonka mukaan liikerakennuksen rakentamisen johdosta toteutuva liikennemäärän kasvu ei tuo merkittävää muutosta Heikkilänkadun toimivuuteen. Suurimmat asiakasvirrat tontille eivät painotu aamun ruuhkahuippuihin vaan jakautuvat tasaisemmin koko päivälle. Iltapäivään ajoittuu suurempi asiakkaiden käyntimäärä. Tampereen kaupungin liikennesuunnittelun mukaan suunnitellut liittymäjärjestelyt ovat asianmukaiset. Suunnitelmaa on muutettu siten, että tontille on osoitettu ainoastaan toimintaan liittyvät kulkuväylät ja yksi kevyenliikenteen yhteys ajoneuvoliittymän viereen ja toinen tontin luoteisosaan. Tontin länsipuolella sijaitsevaan puistoon on asemakaavassa osoitettu ohjeellinen yleiselle jalankululle ja polkupyöräilylle varattu alueen osa, jolle tontin luoteisosaan osoitettu kevyen liikenteen väylä ohjautuu. Puistoon asemakaavassa osoitettua väylää ei ole toistaiseksi toteutettu.
Tampereen kaupungin kantakartan korkeuskäyrien mukaan tontin maanpintaa nostetaan tontin länsiosan pihalla, pientaloasutuksen puolella, n. 1,5, m. Tontin itäosassa, Pyhäjärventien puolella tulee noin neljän metrin korotus, mikä mahdollistaa tontin kuluväylille ja ajoneuvoliittymälle kohtuulliset kallistukset suhteessa Heikkilänkadun korkeusasemaan. Poikkeaminen kerrosluvusta ja maanpinnan korotukset eivät merkittävästi muuta pientalovaltaisen ympäristön ilmettä, sillä tontin ja asutuksen väliin jää runsaspuustoinen kaupungin omistama puistoalue. Ilmakuvan mukaan lähimpien asuinrakennusten ja liikerakennuksen väliin jää minimissään n. 35 m josta puustoista aluetta on n. 28 m. Tontin länsireunalle jätetään kahdeksan metriä leveä puustoinen vyöhyke. Suunnitelmien mukainen rakentaminen jää alle asemakaavan osalla tonttia salliman enimmäiskerrosluvun neljä (IV).
Tontilla voimassa oleva asemakaava on Kantakaupungin yleiskaava 2040 mukainen. Yleiskaava 2040:ssä Heikkilänkatu 14 tontti sijoittuu keskustatoimintojen ja uudistuvan keskustan alueelle. Kaavamääräysten mukaan alue varataan julkisille ja yksityisille palveluille, työpaikkatoiminnoille ja keskustaympäristöön soveltuvalle asumiselle sekä monipuolisesti virkistyksen, vapaa-ajan ja kaupunkikulttuurin toiminnoille. Lisäksi aluetta kehitetään uudelleen rakennettavana keskustatoimintojen alueena. Asemakaava on yleiskaava 2040:n linjauksen mukainen.
Asemakaava on valmistunut yli 13 vuotta sitten, mutta se ei ole merkittävältä osalta edelleen toteutumatta, vaan asemakaava on toteutunut kaikilta muilta osiltaan paitsi Heikkilänkatu 14 tontin osalta. Asemakaavan valmistumisen jälkeen todetut luontoarvot on huomioitu poikkeamislupahakemuksen liitteenä olevissa suunnitelmissa sekä poikkeamislupapäätökselle asetuissa ehdoissa. Asemakaavan voidaan katsoa olevan ajantasainen.
Hakemuksesta on pyydetty lausunnot Pirkanmaan ELY-keskukselta ja Tampereen kaupungin ympäristönsuojelulta sekä liikennesuunnittelulta.
”2018 tehdystä liito-oravaselvityksestä puuttuu tieto siitä, esiintyykö liito-oravalle soveltuvassa elinympäristössä tai liito-oravan kulkureiteillä lajin lisääntymis- ja levähdyspaikoiksi soveltuvia puita (kolopuita, kuusia joissa on oravan tekemä risupesä tai puita joissa on pönttö). Liito-oravan lisääntymis- ja levähdyspaikkojen hävittäminen ja heikentäminen on kielletty luonnonsuojelulain 49 § 1 momentin perusteella. Mikäli kaava-alueella esiintyy liito-oravan lisääntymis- ja levähdyspaikoiksi soveltuvia puita, tulee niiden sijainti ja etäisyydet puustonpoistoalueista ilmoittaa ELYkeskukselle lausunnon antamista varten. Poikkeamislupahakemuksesta ei ole vesihuollon eikä liikennevastuualueen osalta kommentoitavaa. Kuivatus ok maanteiden suhteen, vaikutukset Teiskontien (vt 12) liikenteeseen vähäiset ja mainospyloni on kovin kaukana valtateistä 9 ja 12.”
Hakija on teettänyt luontoselvitykseen täydennyksen jossa todetaan mm., että liito-oravalle elinympäristöksi soveltuvalle alueelle ja kulkureitille sijoittuu useita suurikokoisia puita. Puista ei havaittu kolopuita, risupesiä tai pönttöjä, eikä sieltä vuonna 2018 havaittu merkkejä lajin esiintymisestä. Alueella ei arvioida olevan liito-oravan käytössä olevia pesäpuita. Näin ollen suunnitelman mukaisten toimien toteuttamiselle ei arvioida olevan luonnonsuojelulain mukaista estettä.
Pirkanmaan ELY-keskuksen kommentti luontoselvityksen täydennyksestä 28.9.2018:
”Tehty luontoselvityksen täydennys on riittävä. Puustoisten kulkuyhteyksien säilyminen alueella tulee turvata noudattamalla Tampereen kaupungin ympäristönsuojelun lausunnossa esille tuotuja ehtoja. Lisäksi rakentamisen yhteydessä tulee huomioida, ettei puustoisena säilytettäville alueille aiheudu vettymishaittoja.”
Poikkeamislupapäätöksen ehdoksi tulevat ympäristönsuojelun esittämät ehdot.
”Elinympäristöltä on tehty havainto todennäköisestä risupesästä 2016 selvityksessä. Risupesä sijoittuu noin sadan metrin päähän tontin rajasta luoteeseen. Tontin liito-oravatilanne on selvitetty uudelleen keväällä 2018, jolloin merkkejä liito-oravasta ei havaittu. Liito-oravaselvitystä on lisäksi täydennetty syksyllä 2018 lisäselvityksellä, jonka yhteydessä tarkastettiin rakennettavalta alueelta puut kolojen, pönttöjen ja risupesien varalta. Liito-oravalle soveltuvista pesäpaikoista ei tehty havaintoja. Poikkeuslupahakemukseen liitetyssä asemapiirroksessa on esitetty säilytettäväksi puustoksi liito-oravan elinympäristöksi vuonna 2016 määritetty alueen osa, sekä tontin länsi- ja etelärajalla kulkevat liito-oravan kulkuyhteydet.
Poikkeuslupahakemusta koskeneessa muistutuksessa on todettu alueen asukkaiden tehneen havaintoja tontilla ruokailevista lepakoista, sekä todettu tontilla kulkevan avo-ojan olevan mahdollinen viitasammakoiden elinympäristö. Alueelle on syyskuussa 2018 tehty erillisselvitys jossa on maastokäynnin perusteella tarkasteltu alueen soveltuvuutta lepakoiden lisääntymis- ja levähdysalueeksi sekä ojan soveltuvuutta viitasammakon elinympäristöksi. Asiantuntija-arvion perusteella oja ei ole viitasammakolle soveltuvaa elinympäristöä.
Tontilta ei erillisselvityksessä etsinnästä huolimatta löydetty lepakoiden lisääntymispaikoiksi soveltuvia rakennelmia, louhikoita tai luonnonkoloja, mutta todettiin alueen olevan soveltuva lepakoiden ruokailualueeksi. Ruokailualueen merkitystä suhteessa yleisesti käytettyyn lepakkoalueiden arvoluokitukseen ei selvityksessä voitu arvioida. Alueen luontoselvitysten, erillisselvityksen ja kaupungin paikkatietoaineistojen perusteella tontin olosuhteet eivät kuitenkaan ole lähiympäristöönsä nähden ainutlaatuisia ja lepakoiden ruokailualueiksi yhtä hyvin tai paremmin soveltuvia alueita on noin puolen kilometrin säteen sisällä useampia. Esimerkiksi etelästä Sikosuon alueelta (n. 300 m päässä), lännestä Pappilanpuistosta (n. 200 m) ja pohjoisesta Alasjärven rantametsistä (n. 300 m). Lisäksi valaistusolojen suhteen joustavampien pohjanlepakoiden ruokailualueiksi sopivat myös läheiset avoimemmat puistoalueet ja pientaloalueet. Esitetyn asemapiirroksen mukaan tontin länsireunalla säästettävä puusto ja Heikkilänpuistikko muodostavat lepakoille jatkossakin suojaisan siirtymäreitin eri ruokailualueiden välillä.
Ympäristönsuojelu voi puoltaa hakemusta, mikäli hakemuksen liitteenä toimitettuun asemapiirrokseen merkittyä säästettävää puustoa suojellaan seuraavasti:
- Säilytettäväksi puustoksi asemapiirrokseen merkitty alue aidataan kokonaisuudessaan työmaa-alueen ulkopuolelle koko rakennustyön ajaksi.
- Säilytettävän puuston alueelle ei saa läjittää maa-aineksia, eikä varastoida materiaaleja tai työkoneita edes tilapäisesti.
- Hakija on varmistanut, että säilytettävän puuston, avo-ojan ja suunnitellun rakennuksen etelä/länsiseinän välinen tila on riittävä rakentamisen toteutukseen ilman säilytettäväksi merkityn puuston poistoa.
Liito-orava, viitasammakko ja kaikki Suomessa esiintyvät lepakkolajit kuuluvat luonnonsuojelulain § 49 mainitsemiin luontodirektiivin IV liitteen lajeihin, joiden suojelua valvova viranomainen on ELY-keskus.”
Poikkeamisluvan ehdoiksi tulevat myös ympäristönsuojelun esittämät ehdot.
Hakijan kustannuksilla tehdään kaikki katualueille vaaditut toimenpiteet. Mainospyloni ei saa aiheuttaa mitään näkemäesteitä yleiselle liikenteelle.
Poikkeamisluvan ehdoksi tulee, että kaikki katualueille vaaditut toimenpiteet tehdään hakijan kustannuksilla, ja että mainospyloni ei aiheuta mitään näkemäesteitä yleiselle liikenteelle.
Liikerakennus ylittää sille varatun rakennusalan.
Liikerakennus ylittää sille varatun rakennusalan siten, että osa rakennuksesta sijoittuu tontin eteläosaan pysäköinnille varatulle alueelle. Lisäksi rakennuksen luoteiskulma ylittää rakennusalan rajan vähäisesti, n. 0,5 m.
Tontti rajautuu koillisessa Heikkilänkatuun, kaakossa suojaviheralueeseen ja sen vieressä kulkevaan Pyhäjärventiehen sekä lounaassa ja luoteessa kaupungin omistamaan puustoiseen puisto- ja suojaviheralueeseen. Rakennuksen etäisyys lähimpiin asuinrakennuksiin on n. 35-42 m. Asuinrakennusten ja liikerakennuksen väliin jää runsaasti puustoa, tontin puolella säilytettävän puuston vyöhyke on yli kahdeksan metrin levyinen. Rakennusalan ylittäminen ei aiheuta haittaa naapuritonttien asumismukavuudelle, käytölle tai täydennysrakentamiselle.
Poikkeaminen 2: Kerrosluku
Rakennus poikkeaa asemakaavan kerrosluvusta.
Liikerakennus on kaksikerroksinen, mutta se sijoittuu osittain rakennusalalle, jonka kerrosluku on I ja osittain pysäköinnille varatulle alalle, jolla ei ole kerroslukua. Asemakaava sallii tontin keskiosaan jopa nelikerroksista rakentamista. Kerrosluvusta poikkeaminen suunnitelman mukaisesti ei aiheuta haittaa naapuritonttien asumismukavuudelle, käytölle tai täydennysrakentamiselle.
Poikkeaminen 3: Säilytettävän puuston alue
Pysäköintialuetta rakennetaan tontin osalle, jossa asemakaavan mukaan puusto on säilytettävä siten, että sallitaan vain maiseman hoidon kannalta tarpeelliset toimenpiteet.
Asemakaavassa tontin koillisosaan Heikkilänkadun varteen on merkitty alue, jolla oleva puusto on säilytettävä siten, että sallitaan vain maiseman hoidon kannalta tarpeelliset toimenpiteet. Osa tästä puustosta kaadetaan ajoneuvoliittymän sekä pysäköintialueen tieltä. Luontoselvityksen mukaan ko. alueelle jää riittävästi puustoa, jotta liito-oravan elinympäristö ei vaarannu. Poikkeamislupapäätöksen ehdoksi tulee mm., että säilytettäväksi puustoksi asemapiirrokseen merkitty alue aidataan kokonaisuudessaan työmaa-alueen ulkopuolelle koko rakennustyön ajaksi, mikä varmistaa säilytettävän puuston olosuhteet rakennustyön aikana.
Poikkeaminen rakennusalasta, kerrosluvusta ja säilytettävien puiden alueesta ei aiheuta haittaa kaavoitukselle, kaavan toteuttamiselle tai alueiden käytön muulle järjestämiselle eikä vaikeuta luonnon tai rakennetun ympäristön arvojen säilyttämistä koskevien tavoitteiden saavuttamista.
Myönnetään tontille 837-28-5548-1 lupa saada poiketa rakennusalasta, kerrosluvusta ja säilytettävien puiden alueesta hakemuksen liitteenä olevien suunnitelmien periaatteiden mukaisesti Pappilan kaupunginosassa, osoitteessa Heikkilänkatu 14, sillä ehdolla,
että kaikki katualueille vaaditut toimenpiteet tehdään hakijan kustannuksella,
että mainospyloni ei aiheuta mitään näkemäesteitä yleiselle liikenteelle,
että työn tilaaja huolehtii työselitysten tarkasta laadinnasta, valvonnasta ja että sopimuksiin kirjataan sakot säilytettävien puiden runkojen ja juuristoalueiden vaurioittamisesta,
että säilytettäväksi puustoksi asemapiirrokseen merkitty alue aidataan kokonaisuudessaan työmaa-alueen ulkopuolelle koko rakennustyön ajaksi,
että säilytettävän puuston alueelle ei saa läjittää maa-aineksia, eikä varastoida materiaaleja tai työkoneita edes tilapäisesti,
että hakija varmistaa, että säilytettävän puuston, avo-ojan ja suunnitellun rakennuksen etelä/länsiseinän välinen tila on riittävä rakentamisen toteutukseen ilman säilytettäväksi merkityn puuston poistoa, ja
että rakentamisen yhteydessä huomioidaan, ettei puustoisena säilytettäville alueille aiheudu vettymishaittoja.
että hakija varmistaa, että säilytettävän puuston, avo-ojan ja suunnitellun rakennuksen etelä/länsiseinän välinen tila on riittävä rakentamisen toteutukseen ilman säilytettäväksi merkityn puuston poistoa,
että rakentamisen yhteydessä huomioidaan, ettei puustoisena säilytettäville alueille aiheudu vettymishaittoja ja
että hakijan tulee teettää rakennuslupavaiheessa liikenneselvitys, jossa otetaan erityisesti huomioon kävelyn ja pyöräilyn yhteydet sekä melu- ja pysäköintiolosuhteet liikerakennuksen vaikutuspiirissä.
Juhana Suoniemi teki seuraavan ponsiesityksen päätösehdotukseen lisättäväksi: "Hakijan tulee teettää rakennuslupavaiheessa liikenneselvitys, jossa otetaan erityisesti huomioon kävelyn ja pyöräilyn yhteydet sekä melu- ja pysäköintiolosuhteet liikerakennuksen vaikutuspiirissä."
Puheenjohtaja tiedusteli Suoniemen ponsiesityksen saamaa kannatusta ja totesi sen tulleen hyväksytyksi yksimielisesti.
Hakija, Pirkanmaan ELY-keskus, Kitia, ympäristönsuojelu, liikennesuunnittelu, muistuttaja
Liite YLA 30.10.2018 Asemakaava.pdf (pdf, 897 kt)
Liite YLA 30.10.2018 Asiakooste.pdf (pdf, 38 kt)
Liite YLA 30.10.2018 Asemapiirros 2018_09_27.pdf (pdf, 1192 kt)
Liite YLA 30.10.2018 Poikkeamiset esitetty asemapiirroksessa.pdf (pdf, 1175 kt)
Liite YLA 30.10.2018 Yleiskaava 2040 yhdyskuntarakenne.pdf (pdf, 310 kt)
Liite YLA 30.10.2018 Sijaintikartta.pdf (pdf, 791 kt)
Liite YLA 30.10.2018 Julkisivut.pdf (pdf, 570 kt)
Liite YLA 30.10.2018 Alustava hulevesiselvitys.pdf (pdf, 1182 kt)
Liite YLA 30.10.2018 Liikenteelliset tarkastelut.pdf (pdf, 3965 kt)
Liite YLA 30.10.2018 Luontoselvitys täydennys.pdf (pdf, 1353 kt)
Liite YLA 30.10.2018 Liito-oravaselvitys.pdf (pdf, 1686 kt)
Liite YLA 30.10.2018 ELY-keskus kommentti luontoselvityksen täydennyksen riittävyydestä.pdf (pdf, 66 kt)
Liite YLA 30.10.2018 Muistutus.pdf (pdf, 63 kt)
Liite YLA 30.10.2018 Lausunto Ympäristönsuojelu.pdf (pdf, 55 kt)
Liite YLA 30.10.2018 Lausunto Liikennesuunnittelu.pdf (pdf, 61 kt)
Liite YLA 30.10.2018 Lausunto ELY-keskus.pdf (pdf, 71 kt)
Kuuntele Liite YLA 30.10.2018 Asemakaava.pdf
Kuuntele Liite YLA 30.10.2018 Asiakooste.pdf
Kuuntele Liite YLA 30.10.2018 Asemapiirros 2018_09_27.pdf
Kuuntele Liite YLA 30.10.2018 Poikkeamiset esitetty asemapiirroksessa.pdf
Kuuntele Liite YLA 30.10.2018 Yleiskaava 2040 yhdyskuntarakenne.pdf
Kuuntele Liite YLA 30.10.2018 Sijaintikartta.pdf
Kuuntele Liite YLA 30.10.2018 Julkisivut.pdf
Kuuntele Liite YLA 30.10.2018 Alustava hulevesiselvitys.pdf
Kuuntele Liite YLA 30.10.2018 Liikenteelliset tarkastelut.pdf
Kuuntele Liite YLA 30.10.2018 Luontoselvitys täydennys.pdf
Kuuntele Liite YLA 30.10.2018 Liito-oravaselvitys.pdf
Kuuntele Liite YLA 30.10.2018 ELY-keskus kommentti luontoselvityksen täydennyksen riittävyydestä.pdf
Kuuntele Liite YLA 30.10.2018 Muistutus.pdf
Kuuntele Liite YLA 30.10.2018 Lausunto Ympäristönsuojelu.pdf
Kuuntele Liite YLA 30.10.2018 Lausunto Liikennesuunnittelu.pdf
Kuuntele Liite YLA 30.10.2018 Lausunto ELY-keskus.pdf
§ 227 Kokouksen laillisuus ja päätösvaltaisuus
§ 228 Läsnäolo- ja puheoikeuden myöntäminen
§ 230 Ajankohtaiset asiat
§ 231 Yhdyskuntalautakunnan kokoukset kevätkaudella 2019
§ 232 Yhdyskuntalautakunnan opintomatka Turkuun
§ 233 Pirkkalaiskirjailijat ry:n kuntalaisaloite Kirjallisuudenpuiston perustamisesta Tampereen Eteläpuistoon
§ 234 Länsi- ja Sisä-Suomen aluehallintovirasto päätös koskien Vaitinaron vesistötäyttöä sekä valmistelulupaa
§ 235 Opinnäytetyön tukeminen
§ 236 Asemakaavaehdotuksen asettaminen nähtäville, II (Tammerkoski), Puutarhakatu 11, Kauppakatu 2 ja 4, asemakaava nro 8557
§ 237 Asemakaavaehdotuksen asettaminen nähtäville, Pohtola, Pohtolankatu 104, tontin jakaminen ja rakennusoikeuden lisääminen, asemakaava nro 8698
§ 238 Asemakaavaehdotuksen asettaminen nähtäville, Takahuhti, Kuusimäenkatu 9, asemakaava nro 8728
§ 240 Poikkeamishakemus tilalle Mäntylä 837-722-1-492, Sääksniementie 66, käyttötarkoituksen muutos
§ 241 Suunnittelutarve-/poikkeamishakemus tilalle Gretanlehto 837-505-5-47, Nurmintie 210, saunan rakentaminen ja aitan paikallaan pysyttäminen
§ 242 Viranhaltijoiden päätösten otto-oikeus